62021CJ0675_INF
Hotărârea Curții (Camera a șaptea) din 16 februarie 2023 –Strong Charon
(Cauza C‑675/21) (
1
)
„Trimitere preliminară – Politica socială – Transfer de întreprinderi – Menținerea drepturilor lucrătorilor – Directiva 2001/23/CE – Domeniu de aplicare – Refuz al cesionarului de a recunoaște transferul contractului de muncă – Noțiunea de «transfer» – Noțiunea de «unitate» – Lipsa unei legături contractuale între cedent și cesionar”
1.
Politica socială – Apropierea legislațiilor – Transferuri de întreprinderi – Menținerea drepturilor lucrătorilor – Directiva 2001/23 – Domeniu de aplicare – Transfer – Noțiune – Criterii – Lipsa unei legături contractuale între cedent și cesionar – Lipsa incidenței
[Directiva 2001/23 a Consiliului, art. 1 alin. (1) lit. (b)]
(a se vedea punctele 42, 43 și 45 și dispozitiv 1)
2.
Politica socială – Apropierea legislațiilor – Transferuri de întreprinderi – Menținerea drepturilor lucrătorilor – Directiva 2001/23 – Domeniu de aplicare – Întreprindere prestatoare de servicii de supraveghere înlocuită de client, pentru furnizarea acelorași servicii, de o nouă întreprindere – Preluare de către această din urmă întreprindere a unui număr foarte limitat de lucrători ai primei întreprinderi – Lucrători preluați care nu dispun de competențele și de cunoștințele specifice indispensabile pentru furnizarea serviciilor către clientul respectiv – Lipsa preluării unor bunuri corporale sau incorporale – Excludere
[Directiva 2001/23 a Consiliului, considerentul (3) și art. 1 alin. (1)]
(a se vedea punctele 47-58 și dispozitiv 2)
Dispozitivul
1)
Directiva 2001/23/CE a Consiliului din 12 martie 2001 privind apropierea legislației statelor membre referitoare la menținerea drepturilor lucrătorilor în cazul transferului de întreprinderi, unități sau părți de întreprinderi sau unități
trebuie interpretată în sensul că
lipsa unei legături contractuale între cedentul și cesionarul unei întreprinderi sau ai unei unități ori ai unei părți de întreprindere sau de unitate nu are nicio incidență asupra stabilirii existenței unui transfer în sensul acestei directive.
2)
Articolul 1 alineatul (1) din Directiva 2001/23
trebuie interpretat în sensul că
nu poate intra în domeniul de aplicare al acestei directive o situație în care o întreprindere prestatoare de servicii – care, pentru necesitățile unuia dintre clienții săi, i‑a pus acestuia la dispoziție o echipă formată dintr‑un anumit număr de lucrători – este înlocuită, de acest client, pentru a furniza aceleași servicii, de o nouă întreprindere prestatoare și în care, pe de o parte, acesta din urmă nu preia decât un număr foarte limitat din lucrătorii care compuneau această echipă, fără ca lucrătorii preluați să dispună de competențele și de cunoștințele specifice indispensabile pentru furnizarea serviciilor către acest client, și, pe de altă parte, noul prestator nu preia bunuri corporale sau necorporale care ar fi fost necesare pentru continuitatea acestor servicii.
(
1
)	JO C 148, 4.4.2022.